jkorsvik/nowiki_second_scrape_merged huggingface dataset:
Operasjon Angerens dager

Operasjon Angerens dager er navnet på en israelsk militæroperasjon i Gaza høsten 2004. Operasjonen fokuserte på byene Beit Hanoun, Beit Lahia, samt flyktningleiren Jabalya. Israel begrunnet den militære aksjonen med at det var et svar på et bombeangrep på byen Sderot i Israel. Israel anklaget Hamas for å stå bak. Det hadde i ukene før vært en rekke dødbringende konfrontasjoner mellom partene.
Navnet på operasjonen kommer fra jødisk tradisjon.
Israel benyttet jagerfly, stridsvogner og bakkestyrker i angrepet.


== Bakgrunn ==
Israel begrunnet den militære aksjonen som et svar på gjentatte rakettangrep fra Gaza mot israelske bosettinger inne i Gaza og mot israelske byer og landsbyer rett over grensen. Det er antatt at den utløsende årsaken var en hendelse som skjedde den 29.september da to skolebarn ble drept etter at en Hamas-rakett hadde landet i byen Sderot. Mange observatører mente imidlertid at den egentlige årsaken bak militæroperasjonen var at Ariel Sharon ville vise styrke før han trakk bosetterne ut av Gaza.Det hadde i ukene før den israelske militæroperasjonen være økende uro og vold på Gazastripen. Det hadde vært en rekke dødbringende trefninger mellom partene. Den økende uroen kom trolig som en konsekvens av at den israelske regjeringens målsetning om å trekke både militære styrker og bosettere ut av Gazastripen i løpet av 2005. Det har blitt antatt at palestinske militante ville at verden skal få inntrykk av at israelerne ble jaget ut av Gazastripen, mens Israel på sin side var ivrig etter å ramme de militante så hardt som mulig før de trakk seg ut. Flere observatører i området mente at Ariel Sharon gjennomførte angrepet for å vise styrke før israelerne etter planen skulle trekke bosettere og soldater ut av Gaza.


== Resultat av angrepet ==
Jabaliya og de to byene Beit Lahiya og Beit Hanoun var de stedene i Gaza som ble hardest rammet av det israelske angrepet. Hundrevis av palestinere mistet sine hjem. Rundt ett hundre hus ble jevnet med jorda, enda flere ble ødelagt. Rundt 50 verksteder og butikker langs hovedveien på Gazastripen var blitt ødelagt av stridsvogner og bulldosere. Lampestolper og el-kabler lå strødd langs veiene like etter at militæroperasjonen ble avsluttet. Store deler av området ble uten vann og elektrisitet.


== Se også ==
Liste over kriger Israel har deltatt i


== Referanser ==
Rob Lowe

Robert Hepler «Rob» Lowe (født 17. mars 1964) er en amerikansk skuespiller.
Lowe ble kjent etter rollen som Billy Hixx i filmen St. Elmo's Fire fra 1985, med blant andre Judd Nelson, Emilio Estévez og Demi Moore. I 1999 spilte han i filmen Austin Powers – Spionen som spermet meg, i 2006 i Thank You for Smoking, i tillegg til mange andre roller i mindre kjente filmer. Han har også deltatt i flere TV-filmer og serier, og er mest kjent fra blant andre Brothers & Sisters og Presidenten.


== Referanser ==


== Eksterne lenker ==
(en) Rob Lowe på Internet Movie Database 
(sv) Rob Lowe i Svensk Filmdatabas 
(da) Rob Lowe på Filmdatabasen 
(da) Rob Lowe på Scope 
(fr) Rob Lowe på Allociné 
(en) Rob Lowe på AllMovie 
(en) Rob Lowe hos Turner Classic Movies 
(en) Rob Lowe hos The Movie Database 
(en) Rob Lowe hos Internet Broadway Database 
(en) Rob Lowe hos Internet Broadway Database
Hida (elv)

Hida (飛騨川) er navnet på ei elv helt nord i prefekturet Gifuo i det sentrale Japan, med kilder på 3 026 moh. nær byen Takayama. Den er ei 148 km lang bielv til Kiso, hovedelva som renner gjennom  Gifu. De to elvene møtes ved byen Minokamo. Hida har store høydeforskjeller og er spesielt godt egnet for vannkraft. Her ligger blant annet Tavanedemningen. Ei viktig bield til Hida er Maze, som også har stor vannkraft.
Operasjon Bringing Home the Goods

Operasjon Bringing Home the Goods var en av de største israelske militæroperasjonene under den andre intifada.


== Se også ==
Liste over kriger Israel har deltatt i
Kitayama (elv)

Kitayama-gawa (北山川 - «nordlige fjells elv») er ei elv helt sør i prefekturet Nara og øst i prefekturet Wakayama i det sentrale Japan, med kilder i fjellkjedene sørøst for Osaka og utløp i Kumano nordvest for byen Shingū ved Stillehavet.
Elva har store høydeforskjeller og er spesielt godt egnet for vannkraft. Den er utbygd med Ikehara vannkraftverk. Elva er også populær for rafting og rekreasjon.


== Eksterne lenker ==
(en) Kitayama River – kategori av bilder, video eller lyd på Commons
Siikajoki (elv)

Siikajoki er en elv i det finske landskapet Norra Österbotten. Elven begynner i 
Pyhäntä kommune og renner gjennom Siikalatva, før den renner ut i Bottenviken ved Siikajoki tettsted. 
Vannføringen i elven har variert sterkt og for å dempe dette ble det bygget en dam ved Uljua i 1970. 


== Eksterne lenker ==
Uppslagsverket Finland, Siikajoki
Arbets- och näringsministeriet, Skärgårdsdelegationen: Finland. Öarnas och sjöarnas land, 2009
Frode Ohr

Frode Ohr (født 5. juli 1954) er utdannet cand.polit. fra universitetet i Bergen/NHH og har hatt stilling som kommersiell direktør i Fjord1 siden 2012. Han har tidligere jobbet blant annet som viseadministrerende direktør i Fjord1 MRF (2003-2012),forsker ved Møreforskning Molde (1999–2003), sportslig leder i Molde Fotballklubb og administrerende direktør i Molde Fotball AS  (1996–1998) , assisterende samferdselssjef i Møre og Romsdal fylkeskommune (1989–1995).  
Frode Ohr har og har hatt en rekke styreverv, blant annet i Kystekspressen ANS, Trafikkterminalen Kristiansund AS, Bolsønes Verft AS, Fjord1 Fylkesbaatane AS, Geiranger Fjordservice AS, MRF Charter AS, Trafikkterminalen Molde AS og Hareid Trafikkterminal AS. Frode Ohr har videre hatt flere sentrale styreverv i Molde Fotballklubb i mer enn ti år, og har vært medlem i den tidligere Profflisensnemda i Norges Fotballforbund (NFF) i flere år, og har siden 2014 vært innvalgt medlem i NFF Klubblisensnemda.    
Ohr har publisert en rekke rapporter og fagartikler innenfor fagområdene regionalanalyser, transportøkonomi og fotballøkonomi, og ga i 2002 ut boka Kampen uten ball – om penger, ledelse og identitet i norsk fotball sammen med medforfatter Hallgeir Gammelsæter. 
Frode Ohr var vokalist sammen med Jøran Nyheim i dansebandet Frode Jørans (2008-2012). 
Frode Ohr er bosatt i Molde og gift med Berit Piene, og har to barn. 


== Bibliografi ==
Kampen uten ball – om penger, ledelse og identitet i norsk fotball (2002), sammen med Hallgeir Gammelsæter, ISBN 8279350578
Northern Premier League Division One North

Premier League Division One North er en av divisjonene i Northern Premier League. Gruppen ligger på trinn 4 (eller nivå 8) i National League System, og er derfor plassert syv divisjoner under Premier League. Ble stiftet i 2007 i England, og består av 21 lag.
Delingen av Northern Premier League First Division resulterte i etableringen av Division One North og Division One South. Divisjonen begynte å spille i starten av 2007-08, først med 18 lag. 
Denne divisjonen har et system der hvert lag spiller mot de andre lagene to ganger, en gang på hjemmebane og en gang på bortebane. Etter 42 kamper vil det laget som ligger øverst i ligaen automatisk bli forfremmet en liga til Northern Premier League Premier Division, og de 2 lagene som ligger i bunnen av ligaen vil bli degradert til ligaen under dem.


== Eksterne lenker ==
Offisielt nettsted
Edmund Veesenmayer

Edmund Veesenmayer (født 12. november 1904 i Bad Kissingen, død 24. desember 1977 i Darmstadt) var en tysk nazist og SS-general som i betydelig grad bidro til holocaust i Ungarn og Kroatia. Han var formelt underordnet utenriksminister Joachim von Ribbentrop, rapporterte til Ernst Kaltenbrunner om fremgangen i utryddelsen av jødene, og han samarbeidet tett med Adolf Eichmann.Veesenmayer ble etter krigen dømt til 20 års fengsel for forbrytelser mot menneskeheten. Straffen ble omgjort til 10 år og han ble løslatt i 1951 etter ordre fra den amerikanske generalen John J. McCloy.


== Liv og virke ==


=== Bakgrunn ===
Edmund Veesenmayer var sønn av realskolelæreren Franz Xaver Veesenmayer fra Oberstaufen ved Kempten. Etter abitur, studerte han statsvitenskap i München i årene mellom 1923 og 1926. Deretter tok han doktorgraden hos sosialøkonomen Adolf Weber. Han arbeidet deretter som dosent ved Technische Universität München og ved handelshøyskolen i Berlin.


=== Nasjonalsosialist ===

Veesenmayer sluttet seg til det nasjonalsosialistiske partiet NSDAP i februar 1932 og han ble medlem av den økonomiske kretsen til Wilhelm Keppler, også kalt Freundeskreis Heinrich Himmler. Her fikk han mange viktige kontakter i sentrale posisjoner og gikk i juni 1934 inn i SS. 
Keppler sto for planleggingen av den økonomiske delen av Anschluss, og Veesenmayer bisto ham i dette.
I begynnelsen av 1941 ble han knyttet til det tyske diplomatiske personalet i Zagreb i Kroatia.
Han nådde graden Brigadeführer i SS.


=== Holocaust ===
Han spilte en viktig rolle i holocaust, forfølgelsene og drapene på kroatiske og serbiske jøder og andre. I mars 1944 ble han Tysklands representant og i realiteten øverste makthaver i Ungarn, med tittelen Reichsbevollmächtigter og medvirket der til Holocaust i Ungarn.


=== Ministerieprosessen ===
I Ministerieprosessen i 1949 ble han dømt til 20 år i fengsel for forbrytelser mot menneskeheten, slaveri og medlemskap i en kriminell organisasjon. Straffen ble senere redusert til 10 år. Han ble løslatt 16. desember 1951 etter ordre fra general John J. McCloy.Han døde av hjertesvikt i 1977.


== Referanser ==
Kazuno (elv)

Kazuno gawa er navnet på ei elv i prefekturene Yamanashi og Kanagawa i det sentrale Japan. Den har kilder i Kanto-fjellene 170 km vest for Tokyo, og renner østover og deretter sør og ned i Sagamibukta ved Fujisawa, sørvest for Tokyo. Det mektige elvefaret har store høydeforskjeller og er spesielt godt egnet for vannkraft, og er utbygd med bl.a Kazunogawa vannkraftverk.
Kanzaki (elv)

Kanzaki  gawa er navnet på ei elv i prefekturene Shiga og Mie i det sentrale Japan, øst for Osaka. Dette er ei bielv til Echi-elva, som renner ut i Japans største sjø – Biwasjøen. Elva har kilder i fjellene mellom Osaka og Gifu, og renner nordvestover inn i Echi. Elva har ganske store høydeforskjeller og er spesielt godt egnet for vannkraft, og er utbygd med bl.a Okawachi vannkraftverk.  


== Eksterne lenker ==
(en) Kanzaki River – kategori av bilder, video eller lyd på Commons
Sivert Aarflot-museet

Sivert Aarflot-museet er en del av Stiftinga Viti. Museet er oppkalt etter Sivert Aarflot, som blant annet startet det første trykkeriet på landsbygda i Norge. Sivert Aarflot-museet har en fast samling i et museumsbygg på gården på Ekset i Volda hvor Sivert Aarflot bodde. Samlingen inneholder blant annet trykkeriutstyr.


== Eksterne lenker ==
(no) Offisielt nettsted
Fudōsawa (elv)

Fudōsawa er navnet på ei elv nordvest i prefekturet Nagano i det sentrale Japan, nordvest for Tokyo. Dette er ei lita bielv til Takase-elva, som igjen renner ut i Japans største elv Shinano. Elva har kilder i de sørlige Mikuni-fjellene. Elva har ganske store høydeforskjeller og er spesielt godt egnet for vannkraft, og er utbygd med Takase-demningen, som gir vannfall til Shin-Takasegawa vannkraftverk.
Abdel Al-Rashid

Abdel Ahmed Al-Rashid (født 27. desember 1927) var en egyptisk bryter som deltok i de olympiske leker 1952 i Helsingfors. 
Al-Rashid vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i vektklassen fjærvekt opp til 62,0 kg, i gresk-romersk stil, bak Jakov Punkin fra Sovjetunionen og ungarske Imre Polyak.


== OL-medaljer ==
1952  Helsingfors -  Bronse i bryting, fjærvekt gresk-romersk stil


== Referanser ==


== Eksterne lenker ==
(en) Abdel Al-Rashid – Olympedia 
(en) Abdel Al-Rashid – Sports-Reference (OL-resultater – arkivert) 
(en) Abdel Al-Rashid – FILA
Leo Honkala

Leo Honkala (født 8. januar 1933 i Uleåborg, død 17. mai 2015 i Oxelösund, Sverige) var en finsk bryter som deltok i de olympiske leker 1952 i Helsingfors.
Honkala vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den letteste vektklassen, fluevekt opp til 52,0 kg, i gresk-romersk stil bak Boris Gurevitsj fra Sovjetunionen og italienske Ignazio Fabra.
Honkala var leder for Sveriges bryteforbund på 1980-tallet, men han måtte gå av etter at Tomas Johansson ble tatt for doping etter å ha vunnet sølvmedalje under Sommer-OL 1984 i Los Angeles.


== OL-medaljer ==
1952  Helsingfors -  Bronse i bryting, fluevekt gresk-romersk stil


== Referanser ==


== Eksterne lenker ==
(en) Leo Honkala – Olympedia 
(en) Leo Honkala – Sports-Reference (OL-resultater – arkivert) 
(en) Leo Honkala – FILA
Arsen Mekokisjvili

Arsen Mekokisjvili (født 12. april 1912, død 9. mars 1972 i Moskva) var en sovjetisk bryter som deltok i de olympiske leker 1952 i Helsingfors. 
Mekokisjvili ble olympisk mester i bryting under Sommer-OL 1952 i Helsingfors. Han vant den tyngste vektklassen, tungvekt over 87,0 kg i fri stil, foran Bertil Antonsson fra Sverige og britiske Kenneth Richmond.


== OL-medaljer ==
1952  Helsingfors -  Gull i bryting,tungvekt fri stil  Sovjetunionen


== Eksterne lenker ==
(en) Arsen Mekokisjvili – Olympedia 
(en) Arsen Mekokisjvili – Sports-Reference (OL-resultater – arkivert) 
(en) Arsen Mekokisjvili – FILA
Kenneth Richmond

Kenneth «Ken» Alan Richmond (født 10. juli 1926, død 3. august 2006) var en britisk bryter som deltok i de olympiske leker 1948 i London, 1952 i Helsingfors, 1956 i Melbourne og 1960 i Roma. 
Richmond vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den tyngste vektklassen, tungvekt over 87,0 kg i fri stil, bak Arsen Mekokisjvili fra Sovjetunionen og svenske Bertil Antonsson. 


== OL-medaljer ==
1952  Helsingfors -  Bronse i bryting, tungvekt fri stil


== Referanser ==


== Eksterne lenker ==
(en) Kenneth Richmond på Internet Movie Database 
(en) Kenneth Richmond hos The Movie Database 
(en) Kenneth Richmond – Olympedia 
(en) Kenneth Richmond – Sports-Reference (OL-resultater – arkivert) 
(en) Kenneth Richmond – Commonwealth Games Federation 
(en) Kenneth Richmond – FILA
David Tsjimakuridze

David Tsjimakuridze (født 29. mars 1925 i Poti, død 9. mai 2006 i Tbilisi) var en georgisk bryter som deltok i de olympiske leker 1952 i Helsingfors for Sovjetunionen. 
Tsjimakuridze ble olympisk mester i bryting i Sommer-OL 1952 i Helsingfors. Han vant den tredje tyngste vektklassen, mellomvekt over 79,0 kg i fri stil, foran Gholam Takhti fra Iran og ungarske György Gurics.


== OL-medaljer ==
1952  Helsingfors -  Gull i bryting, mellomvekt fri stil  Sovjetunionen


== Eksterne lenker ==
(en) David Tsjimakuridze – Olympedia 
(en) David Tsjimakuridze – Sports-Reference (OL-resultater – arkivert) 
(en) David Tsjimakuridze – FILA
Magma (tidsskrift)

Magma er et fagfellevurdert tidsskrift for økonomi og ledelse, og er interesseorganisasjonen Econas medlemstidsskrift. Tidsskriftet har faste tema og utgis med åtte numre i hver årgang. Tidsskriftets hoveddel består av fagartikler innenfor økonomisk-administrative fagområder, men har i tillegg en aktuelt-del og en del med medlemsstoff. Magma er kategorisert som et vitenskapelig tidsskrift på nivå 1.  Ansvarlig redaktør er Charlotte Hartvigsen Lem. Gjennomsnittlig opplag våren 2018 var 18 791Interesseorganisasjonen for siviløkonomer i Norge har tidligere utgitt medlemstidsskriftet under tre andre navn. Tidsskriftets forløper ble utgitt som medlemsbladet til Bedriftsøkonomisk Forening (senere Norske Siviløkonomers Forening) siden desember 1939. Tidsskriftet het opprinnelig Bedriftsøkonomen. Bedriftsøkonomen ble nedlagt i 1984, men ble året etter etterfulgt av Norsk Harvard som utkom til 1991. Deretter het tidsskriftet  Praktisk økonomi og ledelse i perioden fra 1991 til 1997, før det fikk navnet Magma i 1998.


== Referanser ==


== Eksterne lenker ==
Oversikt over utgivelser
Bjørnstadbakken

Bjørnstadbakken, lokalt kalt «Ræbben», var en hoppbakke i Tistedal i Halden kommune i Østfold. Bakken var blant annet arena for NM i 1947. Den eksisterte til november 2005, da den ble revet, etter at den hadde forfalt i mange år. I 2004 foreslo folk fra rockemiljøet i Halden å arrangere en rockefestival for å skaffe penger til å sette Bjørnstadbakken i stand, men dette ble ikke noe av, og bakken ble revet.
Bjørnstadbakken ble tatt i bruk i 1920 og var eid av Tistedalens Turn- og Idrettsforening. En storm ødela ovarennet i 1933, men bakken ble bygd opp igjen. Under NM-rennet i 1947, sett av 11 138 tilskuere, satte Thorleif Schjelderup bakkerekord med 56,5 meter. Den siste bakkerekorden var 62 meter, satt av Christoffer Selbekk 16. april 1966. Bakken var sist i bruk i 1995.


== NM, spesielt hopp ==


== Kilder ==
Halden Arbeiderblad: Håper på nytt liv i Bjørnstadbakken (3. mars 2003)
NRK: Rock for hoppbakke (26. februar 2004)
Halden Dagblad: Siste nedslag satt (29. november 2005, oppdatert 30. november 2005)
NRK: Bjørnstadbakken rives (29. november 2005)
Skisprungschanzen-Archiv: Tistedal
Idrettsanlegg.no: Bjørnstadbakken
Gholamreza Takhti

Gholamreza Takhti (født 27. august 1930 i Teheran, død 7. januar 1968) var en iransk bryter som deltok i de olympiske leker 1952 i Helsingfors, 1956 i Melbourne og 1960 i Roma. 
Takhti vant en olympisk sølvmedalje i bryting under Sommer-OL 1952 i Helsingfors. Han kom på andreplass i den tredje tyngste vektklassen, mellomvekt opp til 79,0 kg i fri stil, bak David Tsjimakuridze fra Sovjetunionen. 
Fire år senere, under Sommer-OL 1956, ble han olympisk mester i bryting fri stil i vektklassen lett tungvekt. 
Han vant gull i 87-kilosklassen under Asialekene 1958 i Tokyo.


== OL-medaljer ==
1956  Melbourne -  Gull i bryting, lett tungvekt fri stil
1952  Helsingfors -  Sølv i bryting, mellomvekt fri stil
1960  Roma -  Sølv i bryting, lett tungvekt fri stil


== Eksterne lenker ==
(en) Gholamreza Takhti – Olympedia 
(en) Gholamreza Takhti – Sports-Reference (OL-resultater – arkivert) 
(en) Gholamreza Takhti – databaseOlympics.com (arkivert) 
(en) Gholamreza Takhti – FILA
Silhår

Silhår er et filter for siling av melk. Silhår er gjerne laget av kutagl eller mer sjelden av hestetagl (halehår fra ku eller hest). Silhår er runde og laget med nålebinding, men det forekommer også silhår som er heklet. Silhåret ble lagt over hullet i bunnen av en melkesil laget av tre. Når melken rant gjennom silhåret, renset en vekk fluer, hår og annen rusk. Noen steder brukte man å legge en silklut (av tekstil) over silhåret for å få bedre rensing.
Når en lagde silhår klipte en håret av kurumpa før kyrene ble sendt inn om høsten. Da var hårene på det reneste. Det avklipte håret ble vasket, kokt og spunnet til en tykk tråd som man så laget silhåret av. Det forekommer også at rektangulære kluter laget av kultagl, kalles silhår, men slike ser ut til heller å være brukt som skurekluter for å holde melkekarene godt rene. Slitte silhår kunne også bli tatt i bruk som skurekluter.
Bruken av silhåret ble avløst av silklut og silvatt.
Noen synonymer: Hårknapp, hårsil, silar, silduk, sirål og talgsil.


== Litteratur ==
Austigard, Bjørn (1986) : «Hårsolar og silhår.» (Artikkel i Romsdalsmuseet, Fiskerimuseet på Hjertøya Årbok 1986. Molde.
Opedal, Halldor (1943): Makter og menneske 5. Norsk Folkeminnelag nr. 51. Oslo.
Østby, Jon Birger (1984): Nomenklatur for melkestell. Med tegninger av Torill Sand. Oslo.


== Se også ==
Krøllhår


== Eksterne lenker ==
Se silhår i DigitaltMuseum.
György Gurics

György Gurics (født 27. januar 1929 i Dunapentele, død 10. september 2013 i Budapest) var en ungarsk bryter som deltok i de olympiske leker 1952 i Helsingfors, 1956 i Melbourne og 1960 i Roma.
Gurics vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den tredje tyngste vektklassen, mellomvekt opp til 79,0 kg i fri stil bak David Tsjimakuridze fra Sovjetunionen og iranske Gholamreza Takhti.


== OL-medaljer ==
1952  Helsingfors -  Bronse i bryting, mellomvekt fri stil


== Referanser ==


== Eksterne lenker ==
(en) György Gurics – Olympics.com 
(en) György Gurics – Olympic.org 
(en) György Gurics – Olympedia 
(en) György Gurics – Sports-Reference (OL-resultater – arkivert) 
(hu) György Gurics – Ungarns olympiske komité 
(en) György Gurics – FILA
Yushu Kitano

Yushu Kitano (født 14. april 1930 i Osaka, død 27. februar 2016 i Nishinomiya) var en japansk bryter som deltok i de olympiske leker 1952 i Helsingfors.
Kitano vant en olympisk sølvmedalje i bryting under Sommer-OL 1952 i Helsingfors. Han kom på andreplass i den letteste vektklassen, fluevekt opp til 52,0 kg i fri stil, bak Hassan Gemici fra Tyrkia.
Han vant en sølvmedalje i Asialekene 1954 i Manila.


== OL-medaljer ==
1952  Helsingfors -  Sølv i bryting, fluevekt fri stil  Japan


== Eksterne lenker ==
(en) Yushu Kitano – Olympedia 
(en) Yushu Kitano – Sports-Reference (OL-resultater – arkivert) 
(en) Yushu Kitano – FILA
MINURCAT

Mission des Nations Unies en République Centrafricaine et au Tchad (MINURCAT) (United Nations Mission in the Central African Republic and Chad) var FNs fredsbevarende styrker i Den sentralafrikanske republikk og Tsjad. MINURCAT opererte fra 2007 til utgangen av 2010.


== Opprettelse ==
MINURCAT ble opprettet i medhold av FNs sikkerhetsråds resolusjoner  1861 (2009), 1834 (2008) og 1778 (2007) i samarbeid med myndighetene i Tsjad og Den sentralafrikanske republikk.MINURCAT skulle ifølge mandatet bestå av inntil 300 polititjenestemenn, inntil 25 militære liaisonoffiserer og inntil 5 200 militære personell i tillegg til sivilt ansatte.MINURCAT opphørte 31. desember 2010 i medhold av Sikkerhetsrådets resolusjon 1923 (2010).


== Norsk deltakelse ==
Fra 2009 til 2010 deltok Norge med et feltsykehus som var lokalisert i de østlige deler av Tsjad. 90 nordmenn arbeidet på selve feltsykehuset, mens 60 nordmenn arbeidet i støttefunksjoner. Det var også et norsk brønnborelag i Tsjad. I desember 2010 ble det kjent ut fra dokumenter publisert av WikiLeaks at Norges forsvarsminister Grete Faremo under et besøk i Tsjad skal ha mottatt klager fra en FN-topp på at feltsykehuset holdt for høy standard. Dette skal ha medført at Russland som hadde til hensikt å erstatte det norske feltsykehuset, nektet å gjøre dette. Det skal videre ha medført at Norge trakk seg ut uten at en erstatter sto klar. Faremo skal også å ha mottatt kritikk for at brønnboringen i dette området med vannmangel skapte grobunn for konflikt.


== Referanser ==


== Eksterne lenker ==
Om MINURCAT hos FN
MINURCATs nettsted
Alexandria (Romania)

Alexandria er administrasjonssenteret i fylket Teleorman i det sørlige Romania. Byen ligger ved elven Vedea, og har 50 847 innbyggere (2007).


== Historie ==
Alexandria ble grunnlagt 1834 og er oppkalt etter grunnleggeren Alexandru II Ghica.


== Næringsliv ==
Byen er et handelssenter med kornmøller og annen næringsmiddelindustri. Det finnes i byen produksjon av elektrisk utstyr og bygningsartikler, samt et teglverk.


== Severdigheter ==
Alexandria har et historisk museum.


== Eksterne lenker ==
Offisielt nettsted 
(en) Alexandria, Romania – kategori av bilder, video eller lyd på Commons
Mahmoud Mollaghassemi

Mahmoud Mollaghassemi (født 4. mai 1929) var en iransk bryter som deltok i de olympiske leker 1952 i Helsingfors.
Mollaghassemi vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den letteste vektklassen, fluevekt opp til 52,0 kg i fri stil bak Hassan Gemici fra Tyrkia og japanske Yushu Kitano.


== OL-medaljer ==
1952  Helsingfors -  Bronse i bryting, fluevekt fri stil


== Referanser ==


== Eksterne lenker ==
(en) Mahmoud Mollaghassemi – Olympedia 
(en) Mahmoud Mollaghassemi – Sports-Reference (OL-resultater – arkivert) 
(en) Mahmoud Mollaghassemi – databaseOlympics.com (arkivert) 
(en) Mahmoud Mollaghassemi – FILA
Rognlivatnet

Rognlivatnet er et lite vatn i Bodø kommune i Nordland. Det ligger 350 meter over havet i tidligere Skjerstad kommune. I området rundt vatnet er det flere anlegg etter utvinning av jernmalm.


== Referanser ==
Mor Monsen

Mor Monsen er en kake som stekes i langpanne og som gjerne lages til jul. Kaken består av smør, sukker, egg, hvetemel, bakepulver, mandler, korinter og gjerne perlesukker på toppen til pynt. Når kaken er ferdig stekt, deles den opp i passende serveringsbiter.


== Eksterne lenker ==